ભારતમાં જાન્યુઆરીમાં કોરોના કેસ ઘટતાં ડૉક્ટરો રાહત અનુભવવા લાગ્યા હતા પણ માર્ચમાં પરિસ્થિતિ બદલાઈ ગઈ

ડૉ. પિન્ટો એક પલ્મોનોલોજિસ્ટ છે અને મુંબઈની એક હૉસ્પિટલમાં કામ કરે છે. વર્ષ 2020 દરમિયાન કોવિડના કેસ સતત વધતા જતા હતા ત્યારે તેમનું આખું વર્ષ આ કેસનો સામનો કરવામાં વીતી ગયું હતું. 

જાન્યુઆરીમાં દૈનિક કેસની સંખ્યા ઘટવા લાગી અને ભારતમાં દૈનિક ઇન્ફેક્શનની સંખ્યા 20,000થી પણ નીચે પહોંચી ગઈ. ગયા સપ્ટેમ્બરમાં દૈનિક 90,000 કેસ નોંધાતા હતા. ડૉ. પિન્ટોને જાન્યુઆરીમાં રાહતનો અનુભવ થયો હતો.

પરંતુ માર્ચ આવતા સુધીમાં સ્થિતિ ફરીથી બદલાઈ ગઈ અને કોવિડના કેસમાં તીવ્ર ઉછાળો નોંધાવા લાગ્યો. 4 એપ્રિલે ભારતે દૈનિક એક લાખ નવા કેસનો આંકડો વટાવ્યો હતો. 

રોગચાળો શરૂ થયા પછી પહેલી વખત એક દિવસમાં આટલા બધા કેસ નોંધાયા હતા. આ એક લાખથી વધુ કેસ પૈકી અડધા કરતાં વધારે કન્ફર્મ્ડ કેસ મહારાષ્ટ્રમાં નોંધાયા હતા. 

તબીબો માનસિક રીતે તૈયાર નથી?

ડૉ. પિન્ટોને જાન્યુઆરીમાં પરિવાર સાથે સમય વિતાવવાની તક મળી હતી પણ એ બાદ દેશમાં કોરોનાના કેસ ફરી વધવા લાગ્યા

હવે ડૉ. પિન્ટોનો ફોન દર થોડી મિનિટે રણકતો રહે છે. કોવિડના દર્દીઓને દા... બીજા 4000 અક્ષરો માટે લેખ ચાલુ રાખો:
ખલ કરવા માટે તેમની પાસે દર્દીઓનાં સ્વજનોનાં ફોન આવતા રહે છે. તેઓ કહે છે, "અમે પહેલેથી દબાઈ ગયા છીએ. મારી હૉસ્પિટલમાં તમામ કોવિડ-19 પથારીઓ ભરાઈ ગઈ છે." 

તેઓ કહે છે, તેઓ શાંત રહેવાનો પ્રયાસ કરે છે કારણ કે "તેમાં લોકોનો વાંક નથી."

"પરિવારમાં કોઈ બીમાર સભ્ય માટે પથારીની જરૂર પડે ત્યારે તમે ગમે તેની પાસે મદદ માગે તે સ્વાભાવિક છે."

તેઓ કહે છે કે તેમની હૉસ્પિટલમાં તેમની ટીમ સેકન્ડ વેવનો સામનો કરવા માટે શારીરિક રીતે વધુ સજ્જ છે.

તેઓ કહે છે કે હૉસ્પિટલમાં મોટા ભાગના લોકોએ રસી મૂકાવી દીધી છે અને સારવારનો પ્રોટોકોલ પણ સુધારવામાં આવ્યો છે. 

વૅક્સિન પાસપોર્ટ : એ દસ્તાવેજ જે કોરોનાકાળમાં તમે સુરક્ષિત હોવાનો દાવો કરે છે

પરંતુ અત્યારે કોઈ "માનસિક રીતે તૈયાર નથી".

તેઓ કહે છે, "અમારાથી થાય તે બધું અમે કરીએ છીએ. પરંતુ અમારી પાસે ગયા વર્ષ જેટલી માનસિક શક્તિ નથી."

ભારતની રાજધાની નવી દિલ્હી અને તેની આસપાસના વિસ્તારોમાં પણ આવી જ સ્થિતિ છે. ગુરુગ્રામ (દિલ્હીનું સબર્બ) ખાતે આર્ટેમિસ હૉસ્પિટલમાં ક્રિટિકલ કેરના હેડ ડૉ. રેશ્મા તિવારી બાસુ જણાવે છે કે, હૉસ્પિટલમાં દાખલ થતા લોકોની સંખ્યા દરરોજ વધતી જાય છે.

દિલ્હીમાં છેલ્લા કેટલાક દિવસથી રોજના 3500 કેસ નોંધાઈ રહ્યા છે. ડૉ. બાસુ કહે છે, "મુંબઈમાં જે થઈ રહ્યું છે તે આખરે દિલ્હીમાં પણ થશે." 

સ્વાસ્થ્યકર્મીઓ દબાણમાં?

ડૉ. બાસુ પોતાનાં ઘરે ગાળેલા દિવસોને યાદ કરે છે.

દિલ્હીની કેટલીક ખાનગી હૉસ્પિટલો પહેલેથી ફૂલ થઈ ગઈ છે. મારા એક સ્વજને રવિવારે ચાર જુદી જુદી પ્રાઇવેટ હૉસ્પિટલમાં પૂછપરછ કરી પરંતુ તેમને ક્યાંય પ્રવેશ ન મળ્યો. બધી જગ્યાએથી એક જ જવાબ મળ્યો કે બધી પથારીઓ ફૂલ છે.

ડૉ. બાસુ કહે છે કે આ વધારો અનપેક્ષિત ન હતો. પરંતુ લોકો ભૂલી ગયા કે રોગચાળો હજુ સમાપ્ત નથી થયો, તે બાબત તેમને પરેશાન કરે છે. 

તેઓ કહે છે, "કેસમાં આવેલા ઉછાળાના કારણે હેલ્થકેર વર્કર્સ પર દબાણ વધી ગયું છે." 

હૉસ્પિટલની બહાર દિલ્હી જેવા શહેરમાં જીવન રાબેતા મુજબ ચાલતું હોય તેમ લાગે છે. રેસ્ટોરાં અને નાઇટ ક્લબ્સમાં ભારે ભીડ છે, બજારો ખુલ્લાં છે અને ત્યાં ભીડ જોવા મળે છે. બહુ ઓછા લોકો સોશિયલ ડિસ્ટન્સિંગનું પાલન કરે છે અને માસ્ક પહેરે છે.

તેના કારણે મેદાંતા હૉસ્પિટલના ક્રિટિકલ કેર ડિપાર્ટમેન્ટના ચૅરમૅન ડૉ. યતીન મહેતા નારાજ છે. તેઓ કહે છે કે ભારતને જાન્યુઆરી અને ફેબ્રુઆરીમાં જે તક મળી હતી તે ગુમાવી દીધી છે.

તેઓ કહે છે,...